Silmarillion
Silmarillion (inglizcha: The Silmarillion) — ingliz yozuvchisi J. R. R. Tolkien tomonidan yozilgan va vafotidan keyin 1977-yilda oʻgʻli Christopher Tolkien tomonidan nashr etilgan roman. Silmarillion afsonalarida Uzuklar hukmdorigacha boʻlgan davrdagi Oʻrta-yerda yashagan odamlar va elfler tarixi tasvirlangan. Uzuklar hukmdoridagi voqealar uchinchi davr oxiri, toʻrtinchi davr boshlarida sodir boʻlgan boʻlsa, „Silmarillion“ dunyo yaratilishidan uchinchi davr oxirigacha boʻlgan voqealar haqida hikoya qiladi. Romanda Valinor , Beleriand, Numenor va Oʻrta Yer yerlarini oʻz ichiga olgan Ea koinoti tasvirlanadi. Hobbitning muvaffaqiyatidan soʻng , Tolkienning noshiri Stenli Unwin asar davomini talab qildi va Tolkien keyinchalik „Silmarillion“ga aylanadigan hikoyalar loyihasini taklif qildi. Unvin bu taklifni rad etdi va qoralamani tund va „juda ham kelt“ deb atadi, shuning uchun Tolkien butunlay yangi hikoyalar ustida ishlay boshladi, bu oxir-oqibat „Uzuklar hukmdori“ asariga aylanadi . Silmarillion asari Ainulindalë , Valaquenta, Quenta, Akallabet , Of the Rings of Power and the Third Age kabi nomlangan beshta qismdan iborat. Besh qism dastlab alohida asarlar edi, ammo ularni birgalikda nashr etish Tolkienning xohishi edi. J.R.R Tolkien turli xil afsonalarni qayta koʻrib chiqmasdan vafot etganligi sababli, Christopher kitobni toʻldirish uchun otasining eski yozuvlaridan material toʻplagan. Bir necha holatda, bu uning hikoyadagi boʻshliqlar va nomuvofiqliklarni bartaraf etish uchun, garchi otasining fikri nuqtai nazaridan boʻlsa-da, butunlay yangi materiallar ishlab chiqqanligini anglatadi.